作者：刘克庄
词牌/韵律：贺新郎

paragraphs: 家有仙禽二。
早追随、先生杖屦，互乡童子。
旦旦池边三薰沐，夜夜山中警睡。
且伴我、人间游戏。
此老生平哀大陆，到末梢、始忆华亭唳。
评往事，败佳思。
古云鹤算谁能纪。
叹归来、山川如故，人民非是。
但愿主君高飞去，莫爱乘轩禄位。
更赛过、令威千岁。
假使焦山真羽化，待华阳贞逸铭方瘗。
我拍手，渠展翅。